cyanic-selkie/wikianc huggingface dataset:
हिन्दू पौराणिक कथाएँ
इतर देवता
विष्णु, ’शिव, दुर्गा के साथ अनेक अन्य देवी-देवताओं को भी पूजा जाता है। उत्तर वैदिक काल में अरण्यकों और उपनिशदों में ब्राह्मण का महत्तव बढ़ा। पहले प्रजापति बाद में सृजनकर्ता माने जाने लगे। कुछ देवतागण किसी कार्य विढेश से ही सम्बन्धित माने गए : इन्द्र-देवताओं के राजा, अस्र के धारक, वायू र्के देवता, वरुण-जल देवता, यम-काल, मृत्यु के देवता, कुबेर-धन-सम्पत्ति के देवता, अग्निदेव, पवनदेव, चन्द्रदेव, आदि यम, इन्द्र, वरुण व कुबेर लोकपाल कहलाते हैं।’शिव-पार्वती के पुत्र स्कन्द-युद्ध के देवता, गणेश-विघ्न विना’शक हैं। प्रत्येक कार्य को सुचारु रूप से सम्पन्न करने के लिए प्रारम्भ में गणेश की पूजा की जाती है।
देवियों में लक्ष्मी-सौभाज्ञ एवं लौकिक, धन की देवी, सरस्वती-विद्या एवं कला की देवी हैं।
यक्ष-गन्धर्व
हिन्दू धार्मिक कथाओं में अनेकानेक देवी-देवता माने गए हैं। नाग-बहुमूल्य को की रक्षा करते हैं, यक्ष-कुबेर के गण हैं, गन्धर्व-इन्द्र के संगीतकार हैं, किन्नर गन्धर्वों के साथ रहते हैं, गन्धर्वों की स्त्री प्रतिरूप हैं अप्सराएँ, जो सुन्दर और कामुक होती हैं।
दक्ष व कशयप देवों एवं मानवों के पूर्वज हैं, नारद वीणा के आविशकारक, बृहस्पति व शुक सुर तथा असुरों के गुरु, अगस्त्य ने दक्षिण प्रायद्वीप में धर्म एवं संस्कृति का प्रचार किया।
पितृ पूर्वजों की आत्माएँ जिन्हें पिण्ड दान दिया जाता है।
असुर मुख्य दुरात्माएँ जो सदा देवजाओं से युद्धरत रहते थे। ये दिति की सन्तानें दैत्य कहलाते हैं, दनु की सन्तानें दानव कहलाते हैं। असुरों के प्रमुख राजा वृत्र, हिरणाकशिप, बाली आदि, पुलस्त्य ऋषि के पुत्र रावण राक्षस हैं।
युद्ध
देव और असुरों के बीच त्रिलोक के लिए कुल 12 भीण युद्ध हुए। हिरणाक्ष्य-वराह युद्ध जिसमें हिरणाक्ष्य दिव्य सागर में मारा गया। नरसिंह-हिरण्याक’शिप युद्ध-नरसिंह ने दैत्य का वध किया।
वजगपुत्र तारकासुर स्कन्द द्वारा मारा गया। अश्धक वध इसमें अन्धकासुर ’शिव के भैरव रूप द्वारा मारा गया।
पंचम युद्ध में देवता जब तारकासुर के तीन पुत्रों को मारने में विफल हुए, तब ’शिव ने अपने धनु पिनाक के एक बाण से तीनों को उनके नगरों समेत ध्वस्त कर दिया।
अमृतमन्थन-इन्द्र ने महाबली को परास्त किया वामन अवतार धर विष्णु ने तीन पग में त्रिलोक लेकर महाबली को बन्दी बनाया।
आठवें युद्ध में इन्द्र ने मारा विप्रचित्ती तथा उसके अनुचर जो अदृशय हो गए थे।
आदिवक युद्ध में इक्ष्वाकु राजा के पौत्र काकुशथ ने इन्द्र की सहायता की और आदिवक को परास्त किया। कोलाहल युद्ध में शुक पुत्र सन्द एवं मर्क का वध हुआ।
दानवों की सहायता लेकर वृत्र ने इन्द्र से युद्ध किया। विष्णु की मदद पाकर इन्द्र ने उसे मार डाला।
बारहवें युद्ध में नहुश के भाता राजी ने इन्द्र की सहायता की और असुरों को मार डाला।
अस्त्र-शस्त्र
शस्त्र-जिनको हाथ में पकड़ कर प्रहार किया जाता है जैसे तलवार, कटार। अस्त्र-जिनको शत्रु पर फेंका जाता है जैसे बाण। पारम्परिक अस्त्र- शस्त्र जैसे धनु-बाण, तलवार, कटार, भाले, गदा, ढाल के अतिरिक्त दैविक अस्त्र जैसे इन्द्र का अस्र, ब्स्त्र, त्रिशूल, सुदर्शन चक्र, पिनाक आदि हैं। अनेक अस्त्र ई’वरों द्वारा देवताओं, राक्षसों या मनुष्यों को वरदान स्वरूप दिए जाते थे जैसे, ब्रह्मास्त्र, आग्नेयास्त्र। इन्हें चलाने के लिए विश ज्ञान का होना आवश्यक था।
कुछ अस्त्र एक सुनिशि्चत कार्य के लिए ही बने होते थे यथा - नागास्त्र जिसके उपयोग से विरोधी सेना पर कोटी-कोटी सर्पों की वृष्टि हो जाती थी। आग्नेयास्त्र विरोधी को जलाने, वरुणास्त्र अग्निशमन करने अथवा बाढ़ लाने के लिए, ब्रह्मास्त्र का प्रयोग केवल शत्रु विशेश पर ही प्राणघाती वार करने के लिए होता था। इनके अतिरिक्त अन्य दैविक उपकरणों का उल्लेख भी है जैसे कवच, कुण्डल, मुकुट, शिरस्त्राण आदि।
प्रलय
शतपथ ब्राह्मण में महाप्रलय की कथा कही गई है। अन्य धर्मों के विवरणों से इसकी तुलना की जाती है। मनु को आनेवाले प्रलय की पूर्व सूचना देकर भगवान विष्णु ने मत्स्य अवतार लिया और धर्मका पालन करने वाले मनुष्यों एवं अन्य जीव-जंतुओं को बचाया।
लोक
पौराणिक कथाओं में 14 लोकों का वर्णन पाया जाता है इनमें गृह नहीं आतेद्धं। 7 उच्च तथा 7 निम्न। उच्च लोकों में सबसे नीचे है पृथ्वी। उच्च लोक हैं- भू, भुवस, स्वर, महस, जनस, तपस व सत्य जो सामाज्य है। निम्न लोक हैं - अताल, विताल, सुताल, रसातल, तलातल, महातल तथा पाताल। मृत्यु के निर्णय धर्मराज यम प्राणी के अच्छे-बुरे कर्म देखकर तय करतें हैं कि आत्मा किस लोक में जाए। ये इतरलोक केवल अस्थाई वास स्थान हैं। यहाँ से आत्मा को पुन: पृथ्वी पर जन्म लेना होता है। ऐसा माना जाता है कि केवल पृथ्वी लोक से ही और मनुष्य योनि के बाद ही कर्मों के अनुसार आत्मा को मोक्ष प्राप्त हो सकता है।
तेतारहर गाँव, नाथनगर (भागलपुर)
तेतारहर नाथनगर, भागलपुर, बिहार स्थित एक गाँव है।
धुवाकोत
धुवाकोत नेपाल के बागमती अंचल का धादिङ जिला का एक गांव विकास समिति है। यह जगह मै १००९ घर है।
जनसंख्या
नेपाल के २००१ का जनगणना अनुसार धुवाकोत का जनसंख्या ५५३६ है। इसमै पुरुष ४६% और महिला ५४% है।
देबीपुर, पश्चिम बर्धमान
देबीपुर (Debipur) भारत के पश्चिम बंगाल राज्य के पश्चिम बर्धमान ज़िले में स्थित एक शहर है।
दराधी गाँव, नाथनगर (भागलपुर)
दराधी नाथनगर, भागलपुर, बिहार स्थित एक गाँव है।
सल्फर डाइऑक्साइड
सल्फर डाइऑक्साइड (Sulfur dioxide) एक रासायनिक यौगिक है। इसका रासायनिक सूत्र है। यह तीव्र गंधयुक्त, एक तीक्ष्ण विषैली गैस है, जो कई तरह की औद्योगिक प्रक्रियाओं में तथा ज्वालामुखियों द्वारा छोड़ी जाती है। यह एक रंगहीन गैस होती है।
सल्फर डाई ऑक्साइड का ज्यादातर कारखानों आदि में कोयला या तेल जैसी चीजों को जलाने से निर्माण होता है इस गैस का उपयोग बड़े बड़े जहाजो तथा कई डीजल साधन सल्फर ईंधन के जलने से चलते है इनसे भी हवा में सल्फर डाई ऑक्साइड बनती है। जब इस गैस पर दाब आरोपित किया जाता है तो यह गैस द्रव रूप में बदलने लगती है
प्रयोगशाला विधि
प्रयोगशाला में सल्फर डाइऑक्साइड बनाने के लिए काॅपर धातु की छीलन को सान्द्र सल्फ्यूरिक अम्ल के साथ गर्म करके बनायी जाती है
रासायनिक गुण
1.आक्सीकरण :- यह सल्फर से क्रिया करके जल बनाती है
2.अपचायक :- यह क्लोरीन का HCl के साथ अप चयन करके देती है।
SO2 + H2O-> H2SO4 + H2
माडेलिका
माडेलिका (Modelica) एक ऑब्जेक्ट-ओरिएण्टेड मॉडलिंग भाषा है जो जटिल तन्त्रों की मॉडलिंग के लिये प्रयुक्त होती है। मॉडलिका एक ऑब्जेक्ट-ओरिएण्टेड, डिक्लेरेटिव, बहु-डोमेनी भाषा है। उदाहरण के लिये, यदि किसी तन्त्र में यांत्रिक, वैद्युत, इलेक्ट्रानिक, हाइड्रालिक, तापीय, नियन्त्रण, विद्युत ऊर्जा आदि घटक हों तो उसे मॉडेलिका के द्वारा मॉडल करके उसका विश्लेषण कर सकते हैं। यह भाषा मॉडेलिका एसोसियेशन द्वारा विकसित है जो एक लाभ-निरपेक्ष (नॉन-प्रॉफिट) संस्था है। मॉडेलिका एसोसियेशन निःशुल्क मॉडेलिका स्टैण्डर्ड लाइब्रेरी का विकास भी करता है जिसमें विभिन्न प्रकार के १३६० मॉडल तथा १२८० फलन हैं।
उदाहरण
निम्नलिखित सरल कोड एक प्रथम ऑर्डर के तंत्र को निरूपित करता है-
उपयोग
मॉडेलिका का उपयोग निम्नलिखित अनुप्रयोगों में हुआ है-
मलिक मकबूल तिलंगानी
मलिक मकबूल तिलंगानी (अंग्रेज़ी:Malik Maqbul Tilangani) मलिक मकबूल (माला युगंधरुडु) को खान-ए-जहाँ मकबूल तिलंगानी और जहान खान के रूप में भी जाना जाता है (डी।1369) काकतीय साम्राज्य में एक कमांडर था। 1323 में मुसलमानों के सामने आत्मसमर्पण कर दिया। इस्लाम धर्म परिवर्तन किया और उसका नाम मलिक मकबूल रख लिया। सुल्तान मकबूल को पंजाब के शासक के रूप में मुल्तान भेजा गया था। दिल्ली के तुगलकीद सल्तनत के फिरोज शाह तुगलक (1351-1388) में वज़ीर (प्रधान मंत्री) के रूप में नियुक्त किया गया था
वारिस
1369 में मकबूल की मृत्यु के बाद उसका पुत्र जौना खान या जौना शाह वजीर बना। वह अपने पिता की तरह सक्षम था लेकिन एक अच्छा सैन्य नेता नहीं था। वजीर के पद के लिए संघर्ष, जो फिरोज शाह के समय में शुरू हुआ, ने जौना शाह के जीवन का दावा किया। जौना खान को पकड़ लिया गया और उसे मार दिया गया। उन्होंने प्रसिद्ध खिड़कीकी मस्जिद सहित सात बड़ी मस्जिदों का निर्माण किया।
चन्द्रनगर, रामनगर तहसील
चन्द्रनगर, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
गाइलिन मेंडोन्का
गाइलिन मेंडोन्का (जन्म-५ नवम्बर,१९९०) एक भारतीय फिल्म अभिनेत्री, मॉडल व एमटीवी इंडिया वीजे हैं। उहोने सुनंदा वोंग के साथ एम टीवी वीजे हंट भी जीता था। २०३ में उन्होंने रोहन सिप्पी की फिल्म "नौटंकी साला" में भी काम किया। २०१६ में वह एम टीवी रोडीज की होस्ट बनी।
प्रारंभिक जीवन
मुंबई के उपनगर ओरलम, मलाड में रहते हुए उन्होंने सेंट जोसफ, कारमेल स्कूल में अपनी शिक्षा ग्रहण की। लगातार ५ सालो तक उन्होंने "मल्हार" नृत्य किया पर जीता।
अभिनय करियर
सेंट जेविअर्स महाविद्यालय से ही उन्होंने अपने मॉडलिंग करियर की शुरुआत की थी। वह लक्मे इंडिया फैशन वीक के लिए रैंप पर भी चली थी। कॉलेज के तुरंत बाद ही वह एनडीटीवी गुड टाइम्स के शो "कूल कोशेंट" में भी बतौर प्रस्तोता काम करने लगी। उसके बाद वह एक वीजे के रूप में एम टीवी बैंडवैगन चली गयी। उन्होंने बतौर मेजबान बहुत काम किया, उन्होंने क्रिकेट विश्वकुप २०११ में मेजबानी की। उन्हें रोहन सिप्पी की फिल्म "नौटंकी साला" में आयुष्मान खुराना के साथ काम करने का मौका मिला।
मोहिनी एकादशी
वैशाख मास के शुक्लपक्ष की एकादशी को मोहिनी एकादशी कहते हैं। ऐसा विश्वास किया जाता है कि यह तिथी सब पापों को हरनेवाली और उत्तम है। इस दिन जो व्रत रहता है उसके व्रत के प्रभाव से मनुष्य मोहजाल तथा पातक समूह से छुटकारा पा जाते हैं।
इस तिथि और व्रत के विषय में एक कथा कही जाती है। सरस्वती नदी के रमणीय तट भद्रावती नाम की सुंदर नगरी है। वहां धृतिमान नामक राजा, जो चन्द्रवंश में उत्पन और सत्यप्रतिज्ञ थे, राज्य करते थे। उसी नगर में एक वैश्य रहता था जो धनधान्य से परिपूर्ण समृद्धिशाली था, उसका नाम था धनपाल वह सदा पुन्यकर्म में ही लगा रहता था दूसरों के लिए पौसला (प्याऊ), कुआँ, मठ, बगीचा, पोखरा और घर बनवाया करता था। भगवान विष्णु की भक्ति में उसका हार्दिक अनुराग था। उसके पाँच पुत्र थे। सुमना, द्युतिमान, मेधावी, सुकृत तथा धृष्ट्बुद्धि। धृष्ट्बुद्धि पांचवा था। वह सदा बड़े-बड़े पापों में संलग्न रहता था। जुये आदि दुर्व्यसनों में उसकी बड़ी आसक्ति थी। वह वेश्याओं से मिलने के लिये लालायित रहता और अन्याय के मार्ग पर चलकर पिता का धन बरबाद किया करता। एक दिन उसके पिता ने तंग आकर उसे घर से निकाल दिया और वह दर दर भटकने लगा। इसी प्रकार भटकते हुए भूख-प्यास से व्याकुल वह महर्षि कौँन्डिन्य के आश्रम जा पहुँचा। शोक के भार से पीड़ित वह मुनिवर कौँन्डिन्य के पास गया और हाथ जोड़ कर बोला : 'ब्रह्मन ! द्विजश्रेष्ट ! मुझ पर दया करके कोई ऐसा व्रत बताइये, जिसके पुण्य के प्रभाव से मेरी मुक्ति हो।' कौँन्डिन्य बोले : वैशाख के शुक्ल पक्ष में 'मोहिनी' नाम से प्रसिद्द एकादशी का व्रत करो। 'मोहिनी' को उपवास करने पर प्राणियों के अनेक जन्मों के किए हुए मेरु पर्वत जैसे महापाप भी नष्ट हो जाते हैं।' मुनि का यह वचन सुनकर धृष्ट्बुद्धि का चित्त प्रसन्न हो गया। उसने कौँन्डिन्य के उपदेश से विधिपूर्वक 'मोहिनी एकादशी' का व्रत किया। इस व्रत के करने से वह निष्पाप हो गया और दिव्य देह धारण कर गरुड़ पर आरूढ़ हो सब प्रकार के उपद्रवों से रहित श्रीविष्णुधाम को चला गया। इस प्रकार यह 'मोहिनी' का व्रत बहुत उत्तम है। इसके पढने और सुनने से सहस्त्र गोदान का फल मिलता है।
साल्तोरो कांगरी
साल्तोरो कांगरी (Saltoro Kangri) या के१० (K10) काराकोरम पर्वतमाला की साल्तोरो पर्वतमाला नामक उपश्रेणी का सर्वोच्च पर्वत है और विश्व का 31वाँ सर्वोच्च पर्वत है। यह सियाचिन ग्लेशियर से पश्चिम में स्थित है। यह सियाचिन क्षेत्र में भारतीय नियंत्रित क्षेत्र और सॉल्टोरो रेंज के पश्चिम में पाकिस्तानी नियंत्रित क्षेत्र के बीच एक्चुअल ग्राउंड पोजिशन लाइन पर स्थित है।
दिघी गाँव, नाथनगर (भागलपुर)
दिघी नाथनगर, भागलपुर, बिहार स्थित एक गाँव है।
अर्जेंटीना की अर्थव्यवस्था
अर्जेंटीना की अर्थव्यवस्था विश्व बैंक के अनुसार वित्तीय वर्ष 2017 के लिए एक उच्च आय वाली अर्थव्यवस्था है। यह लैटिन अमेरिका की तीसरी सबसे बड़ी अर्थव्यवस्था है, और ब्राजील के बाद दक्षिण अमेरिका में दूसरी सबसे बड़ी है।
इस देश के तुलनात्मक लाभों में समृद्ध प्राकृतिक संसाधन, एक अत्यधिक साक्षर आबादी, एक निर्यात प्रधान कृषि क्षेत्र और एक विविध औद्योगिक आधार शुमार हैं। अर्जेंटीना का आर्थिक प्रदर्शन ऐतिहासिक रूप से बहुत असमान रहा है, जिसमें उच्च आर्थिक विकास के साथ बारी-बारी से गंभीर मंदी देखने को मिलती है, विशेष रूप से बीसवीं शताब्दी के बाद से, जब आय बढ़ोतरी में असमानता और गरीबी दोनों बढ़ी। बीसवीं शताब्दी की शुरुआत में अर्जेंटीना का दुनिया के दस सबसे ज़्यादा प्रति व्यक्ति जीडीपी स्तर वाले देशों में आता था, कनाडा और ऑस्ट्रेलिया के बराबर और फ्रांस और इटली दोनों से आगे। अर्जेंटीना की मुद्रा 2018 में लगभग 50% घटकर 38 से अधिक अर्जेंटीना पेसोस प्रति अमेरिकी डॉलर हो गई और आज वह अंतर्राष्ट्रीय मुद्रा कोष से एक स्टैंड-बाय प्रोग्राम के तहत है।
अर्जेंटीना को एफटीएसई ग्लोबल इक्विटी इंडेक्स (2018), द्वारा एक उभरता हुआ बाजार माना जाता है और यह जी -20 की प्रमुख अर्थव्यवस्थाओं में से एक है ।
इतिहास
अर्जेण्टीना का आर्थिक इतिहास, " अर्जेण्टीनी विरोधाभास " के कारण विश्व में अनूठा माना जाता है। दुनिया में काम ही ऐसे देश हैं, जिनके आर्थिक इतिहास पर इतना अध्ययन किया गया हो। एक देश के रूप में इसकी स्थिति अनूठी है- एक ऐसा देश जिसने 20 वीं शताब्दी की शुरुआत में उन्नत विकास हासिल किया था, लेकिन बाद में उलट अनुभव किया। इस पतन पर साहित्य और विश्लेषण का एक अथाह सागर मौजूद है। [1] 1816 में स्पेन से आजादी के बाद से, यह देश अपना ऋण चुकाने में आठ बार अक्षम रहा है[2] और मुद्रास्फीति अक्सर दोहरे अंकों में रही है, यहां तक कि 5000% तक भी देखने को मिली है, जिस वजह से कई बड़े मुद्रा अवमूल्यन करने पड़े ।
डेटा
निम्नलिखित तालिका 1980-2017 में मुख्य आर्थिक संकेतक दिखाती है। 5% से कम  मुद्रास्फीति हरे रंग में है।
आधारिक संरचना
अर्जेंटीना का परिवहन बुनियादी ढांचा अपेक्षाकृत उन्नत है, और लैटिन अमेरिका के बाकी हिस्सों की तुलना में उच्च स्तर पर है। 230,000 किमी से अधिक सड़कें हैं (निजी ग्रामीण सड़कों को यदि ना गिनें तब), जिनमें से 72,000 किमी पत्थर बैठाई हुई (paved) सड़कें हैं, । इसके अलावा 2800 किमी एक्सप्रेसवे हैं, जिनमें से कई निजीकृत टोलवे हैं। पिछले दशक में लंबाई में तिगुणी होने के बाद, मल्टीलेन एक्सप्रेसवे अब कई बड़े शहरों को जोड़ते हैं। किंतु वर्तमान में एक्सप्रेसवे स्थानीय यातायात की समस्या से निपटने के लिए अपर्याप्त हैं। इसका अंदाज़ा इस बात से लगाया ज़ा सकता है कि अकेले 2012 में ही 1 करोड़ 20 लाख से अधिक  मोटर वाहनों को राष्ट्रीय स्तर पर पंजीकृत किया गया (उच्चतम, आनुपातिक रूप से, इस क्षेत्र में)।
मुद्दे
सरकार पर आर्थिक आंकड़ों में हेरफेर करने का आरोप लगाया गया है।
धुवाकोत २
धुवाकोत २ नेपाल के गण्डकी अंचल का गोर्खा जिला का एक गांव विकास समिति है। यह जगह मैं ९६६ घर है।
जनसंख्या
नेपाल के २००१ का जनगणना अनुसार धुवाकोत २ का जनसंख्या ४६५८ है। इसमै पुरुष ४७% और महिला ५३% है।
आमाघाट घरघोडा मण्डल
आमाघाट घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
2022 हैदराबाद गैंगरेप केस
जाँच पड़ताल
बंजारा हिल्स एसीपी एम सुदर्शन सामूहिक बलात्कार मामले में जांच अधिकारी थे। पुलिस की विशेष टीमों को तमिलनाडु, आंध्र प्रदेश और गोवा की यात्रा करनी पड़ी और तीन नाबालिगों को उनके अलग-अलग ठिकानों से पकड़ने के लिए सभी हथकंडों का इस्तेमाल करना पड़ा। शेष अपराधियों ने मोइनाबाद स्थित एक फार्म हाउस में शरण ली। सादुद्दीन मलिक और ओमैर खान को शुरुआत में गिरफ्तार किया गया था।  7 जून 2022 को हैदराबाद शहर के पुलिस आयुक्त सी.वी. आनंद ने एक संवाददाता सम्मेलन में अपराध का एक विस्तृत क्रम प्रस्तुत करते हुए कहा कि ऑल इंडिया मजलिस-ए-इत्तेहादुल मुस्लिमीन(AIMIM) के एक विधायक का बेटा और भतीजा अपराध में शामिल हैं। जून 2022 में, जुबली हिल्स पुलिस ने शिनाख्त परेड पूरी की, मजिस्ट्रेट के सामने आपराधिक प्रक्रिया संहिता की धारा 164 के तहत पीड़िता के बयान की रिकॉर्डिंग, डीएनए परीक्षण और उस कार की फोरेंसिक जांच की जिसमें नाबालिग पीड़िता के साथ सामूहिक बलात्कार किया गया था। अभियुक्त। [14] उसी महीने, पुलिस ने उस्मानिया जनरल अस्पताल के फॉरेंसिक साइंस विभाग में एकमात्र बालिग और तीन नाबालिगों का सामर्थ्य परीक्षण किया। नाबालिग पीड़िता ने शिनाख्त परेड (टीआईपी) के दौरान गैंगरेप मामले के छह आरोपियों की पहचान की।
नाबालिगों में सत्तारूढ़ तेलंगाना राष्ट्र समिति (टीआरएस) के एक नेता का बेटा शामिल है, जिस पर सामूहिक बलात्कार का आरोप लगाया गया है, जबकि छठा आरोपी, जो ऑल इंडिया मजलिस-ए-इत्तेहादुल मुस्लिमीन (एआईएमआईएम) के एक विधायक का बेटा है, छेड़छाड़ के आरोपों का सामना कर रहा है। एक अन्य नाबालिग संगारेड्डी से तेलंगाना राष्ट्र समिति (टीआरएस) के नेता का बेटा है। टीआरएस नेता और तेलंगाना राज्य वक्फ बोर्ड के अध्यक्ष मोहम्मद मसीउल्लाह खान के बेटे खादर खान को हैदराबाद पुलिस ने नाबालिग से सामूहिक दुष्कर्म के मामले में गिरफ्तार किया है। राहील खान बहादुरपुरा AIMIM विधायक मोहम्मद मोआजम खान के बेटे हैं।
जुलाई 2022 में, जुबली हिल्स पुलिस ने नामपल्ली सत्र अदालत के साथ-साथ किशोर न्याय बोर्ड में नाबालिग गैंगरेप मामले में छह आरोपियों के खिलाफ चार्जशीट दायर की। 600 पन्नों की चार्जशीट में डीएनए रिपोर्ट, सीसीटीवी फुटेज, फोन और वॉयस मैसेज के साथ 65 गवाहों के विस्तृत बयान हैं। जिस टोयोटा इनोवा क्रिस्टा में गैंगरेप हुआ था, वह तेलंगाना राज्य वक्फ बोर्ड के अध्यक्ष के दूर के रिश्तेदार के नाम पर पंजीकृत है, जिसका नाबालिग बेटा आरोपियों में से एक है। मालिक के बयान भी दर्ज किए गए, जिन्होंने कहा कि अध्यक्ष वाहन ऋण और आरटीए अधिकारियों के लिए ईएमआई का भुगतान कर रहे थे।
परिणाम
जुलाई 2022 के अंतिम सप्ताह में, मामले में आरोपी सभी पांच नाबालिगों को किशोर न्याय बोर्ड और तेलंगाना उच्च न्यायालय ने जमानत दे दी थी। किशोर न्याय बोर्ड ने इस मामले में चार अन्य नाबालिगों को 50 दिनों तक हिरासत में रखने के बाद सैदाबाद में लड़कों के अवलोकन गृह से जमानत पर रिहा करने की अनुमति दी। अगस्त 2022 में रिपोर्ट के अनुसार, जुबली हिल्स नाबालिग के सामूहिक बलात्कार में से एक किशोर (एआईएमआईएम विधायक के बेटे) को कथित तौर पर विदेश भेजा जा रहा है।
छह अभियुक्तों में एकमात्र प्रमुख सद्दुद्दीन मलिक को अगस्त 2022 में POCSO मामलों के लिए एक विशेष अदालत ने 61 दिन जेल में बिताने के बाद जमानत दे दी थी। मलिक न्यायिक रिमांड में चंचलगुडा सेंट्रल जेल में था। जुबली हिल्स पुलिस ने गैंगरेप मामले में सभी नाबालिगों के खिलाफ वयस्कों के रूप में मुकदमा चलाने का फैसला किया ताकि यह सुनिश्चित हो सके कि उन्हें अधिकतम सजा मिले।
ट्रायल (मुकदमा)
सितंबर 2022 में, एक फास्ट ट्रैक कोर्ट ने जुबली हिल्स नाबालिग के सामूहिक बलात्कार मामले में अपना मुकदमा शुरू किया। अदालत ने पांच किशोरों सहित सभी छह आरोपियों को अपने पासपोर्ट जमा करने का निर्देश दिया। 30 सितंबर 2022 को, किशोर न्याय (जेजे) बोर्ड ने जुबली हिल्स नाबालिग लड़की सामूहिक बलात्कार मामले में कानून के साथ संघर्ष में चार बच्चों (सीसीएल) के वयस्कों के रूप में मुकदमा चलाने का आदेश दिया।  किशोर न्याय बोर्ड की प्रधान मजिस्ट्रेट राधिका गाववाला ने कहा कि नाबालिग अपने कार्यों के परिणामों को समझने में सक्षम थे, वे शराब के प्रभाव में नहीं थे, और अपराध करने के लिए कोई बाध्यकारी परिस्थितियां नहीं थीं। ऑल इंडिया मजलिस-ए-इत्तेहादुल मुस्लिमीन (एआईएमआईएम) के विधायक के बेटे पांचवें नाबालिग को किशोर के रूप में मुकदमे का सामना करना पड़ेगा। जुवेनाइल बोर्ड की सदस्य आयशा फातिमा ने अपनी रिपोर्ट में कहा, "कानून के साथ संघर्ष में बच्चे (सीसीएल) पीड़ित के स्वागत योग्य दृष्टिकोण से आकर्षित हो सकते हैं और उनके पास कानूनी शिक्षा नहीं है और इसलिए कानूनी परिणामों को समझने में असमर्थ हैं।" प्रधान मजिस्ट्रेट राधिका गवला ने फातिमा के अवलोकन से असहमति जताई और अपने आदेश में कहा, "पीड़ित ने सीसीएल को लालच दिया या नहीं, यह तथ्य का मुद्दा है और इस स्तर पर निर्धारित नहीं किया जा सकता है। यह सीसीएल की शारीरिक और मानसिक क्षमता का आकलन करने के लिए केवल एक पूछताछ थी कि वे परिणामों को समझते हैं या नहीं। अभियुक्तों का मूल्यांकन मानसिक स्वास्थ्य संस्थान (एर्रागड्डा) के मनोचिकित्सा के एक प्रोफेसर द्वारा भी किया गया था।
अक्टूबर 2022 में, एआईएमआईएम विधायक के बेटे ने पोस्को मामलों के लिए विशेष अदालत में निर्दोषता का दावा करते हुए डिस्चार्ज याचिका दायर की। दिसंबर 2022 में विधायक के बेटे ने किशोर न्याय बोर्ड के सामने पेश होने के दौरान आरोपों से इनकार किया। उन्होंने आजमाए जाने की इच्छा जताई। मामला अब 6 फरवरी, 2023 को सुनवाई के लिए पोस्ट किया गया है।
25 अप्रैल 2023 को, तेलंगाना उच्च न्यायालय ने 2022 के जुबली हिल्स सामूहिक बलात्कार मामले में एक आरोपी नाबालिग (सरकार से जुड़े निकाय के साथ एक प्रमुख अधिकारी का बेटा) को वयस्क मानते हुए किशोर न्यायालय के आदेश को रद्द कर दिया, और मामले को किशोर न्याय बोर्ड के पांचवें अतिरिक्त मुख्य मेट्रोपोलिटन मजिस्ट्रेट-सह-प्रिंसिपल मजिस्ट्रेट "एक नई प्रारंभिक जांच के लिए" वापस अदालत में भेज दिया। ।
विरोध और प्रतिक्रियाएँ
जून 2022 में, भाजपा विधायक रघुनंदन राव ने पीड़िता के साथ एक कार में ऑल इंडिया मजलिस-ए-इत्तेहादुल मुस्लिमीन (एआईएमआईएम) के विधायक के बेटे की मौजूदगी का आरोप लगाते हुए किशोरी और उसके हमलावरों की एक वीडियो क्लिप और तस्वीरें जारी कीं। भाजपा सांसद अरविंद धर्मपुरी ने तेलंगाना में महिलाओं के खिलाफ बढ़ते अपराध पर मुख्यमंत्री के॰ चंद्रशेखर राव और मंत्री केटी राम राव की "चुप्पी" पर सवाल उठाते हुए पूछा कि क्या "वे बलात्कार को बढ़ावा दे रहे हैं"। मंत्री केटी राम राव ने ट्वीट किया कि हैदराबाद में रेप की घटना की खबर देखकर स्तब्ध हूं। अगस्त 2022 में, केटी राम राव ने कहा कि किशोर न्याय अधिनियम, आईपीसी और सीआरपीसी में खामियों के कारण बलात्कारियों को मामले में जमानत मिल गई है। तेलंगाना बीजेपी प्रमुख बंडी संजय कुमार ने सीएम के॰ चंद्रशेखर राव को पत्र लिखकर गैंगरेप मामले की जांच सीबीआई को सौंपने की मांग की है। जून 2022 में, तेलंगाना राज्य वक्फ बोर्ड के अध्यक्ष मोहम्मद मसीउल्लाह खान को टीआरएस ने नाबालिग लड़की के गैंगरेप में उनके बेटे की गिरफ्तारी के मद्देनजर इस्तीफा देने के लिए कहा था। विपक्षी भाजपा के नेताओं ने आरोप लगाया था कि राज्य के गृह मंत्री महमूद अली के पोते फुरकान अहमद भी शामिल थे।  महमूद अली ने आरोपों का खंडन किया। राष्ट्रीय बाल अधिकार संरक्षण आयोग (NCPCR) ने सामूहिक बलात्कार मामले में प्राथमिकी दर्ज करने में देरी पर हैदराबाद पुलिस से स्पष्टीकरण मांगा। इसने नाबालिगों को प्रवेश की अनुमति देने के लिए एक पब के खिलाफ प्राथमिकी दर्ज करने की भी मांग की। तेलंगाना कांग्रेस के नेता फ़िरोज़ खान ने आरोप लगाया कि इस मुद्दे पर चुप रहने के लिए नाबालिग लड़की के परिवार को ₹ 50 लाख की पेशकश की गई थी। हालांकि, परिवार ने इस प्रस्ताव को ठुकरा दिया। कांग्रेस पार्टी ने राज्य सरकार से चार से छह सप्ताह के भीतर जुबली हिल्स सामूहिक बलात्कार मामले की जांच करने और दोषियों को दंडित करने के लिए एक फास्ट-ट्रैक अदालत स्थापित करने की मांग की।
दिगनाला
दिगनाला (Dignala) भारत के पश्चिम बंगाल राज्य के पश्चिम बर्धमान ज़िले में स्थित एक शहर है।
2022 हैदराबाद गैंगरेप केस
विरोध और प्रतिक्रियाएँ
अभिनेता सोनू सूद ने कहा कि सामूहिक बलात्कार की घटना के बारे में सुनकर वह स्तब्ध रह गए, उन्होंने इसे 'सबसे दुर्भाग्यपूर्ण' बताया और कहा कि उन्हें उम्मीद है कि ऐसा कभी नहीं हुआ होगा। जुबली हिल्स पुलिस ने सामूहिक दुष्कर्म में शामिल आरोपियों की तस्वीरें और वीडियो प्रसारित करने के आरोप में यहां पुराने शहर के एक पत्रकार सुभान को गिरफ्तार किया है। उसने उन्हें आरएस मीडिया के नाम से इंटरनेट पर अपलोड किया और वे वायरल हो गए।
भीमराव आम्बेडकर
भीमराव रामजी आम्बेडकर (14 अप्रैल, 1891 – 6 दिसंबर, 1951), डॉ॰ बाबासाहब आम्बेडकर नाम से लोकप्रिय, भारतीय बहुज्ञ, विधिवेत्ता, अर्थशास्त्री, राजनीतिज्ञ, और समाजसुधारक थे। उन्होंने दलित बौद्ध आंदोलन को प्रेरित किया और अछूतों (दलितों) से सामाजिक भेदभाव के विरुद्ध अभियान चलाया था। श्रमिकों, किसानों और महिलाओं के अधिकारों का समर्थन भी किया था। वे स्वतंत्र भारत के प्रथम विधि एवं न्याय मन्त्री, भारतीय संविधान के जनक एवं भारत गणराज्य के निर्माताओं में  से एक थे।
आम्बेडकर विपुल प्रतिभा के छात्र थे। उन्होंने कोलंबिया विश्वविद्यालय और लंदन स्कूल ऑफ़ इकोनॉमिक्स दोनों ही विश्वविद्यालयों से अर्थशास्त्र में डॉक्टरेट की उपाधियाँ प्राप्त कीं तथा विधि, अर्थशास्त्र और राजनीति विज्ञान में शोध कार्य भी किये थे। व्यावसायिक जीवन के आरम्भिक भाग में ये अर्थशास्त्र के प्रोफेसर रहे एवं वकालत भी की तथा बाद का जीवन राजनीतिक गतिविधियों में अधिक बीता। इसके बाद आम्बेडकर भारत की स्वतंत्रता के लिए प्रचार और चर्चाओं में शामिल हो गए और पत्रिकाओं को प्रकाशित करने, राजनीतिक अधिकारों की वकालत करने और दलितों के लिए सामाजिक स्वतंत्रता की वकालत की और भारत के निर्माण में उनका महत्वपूर्ण योगदान रहा।
हिंदू पंथ में व्याप्त कुरूतियों और छुआछूत की प्रथा से तंग आकार सन 1951 में उन्होंने बौद्ध धर्म अपना लिया था। सन 1990 में, उन्हें भारत रत्न, भारत के सर्वोच्च नागरिक सम्मान से मरणोपरांत सम्मानित किया गया था। 14 अप्रैल को उनका जन्म दिवस आम्बेडकर जयंती के तौर पर भारत समेत दुनिया भर में मनाया जाता है। डॉक्टर आम्बेडकर की विरासत में लोकप्रिय संस्कृति में कई स्मारक और चित्रण शामिल हैं।
प्रारंभिक जीवन
आम्बेडकर का जन्म 14 अप्रैल 1891 को ब्रिटिश भारत के मध्य भारत प्रांत (अब मध्य प्रदेश) में स्थित महू नगर सैन्य छावनी में हुआ था। वे रामजी मालोजी सकपाल और भीमाबाई की १४ वीं व अंतिम संतान थे। उनका परिवार कबीर पंथ को माननेवाला मराठी मूूल का था और वो वर्तमान महाराष्ट्र के रत्नागिरी जिले में आंबडवे गाँव के निवासी थे । वे हिंदू महार कुम्हार जाति से संबंध रखते थे, जो तब अछूत कही जाती थी और इस कारण उन्हें सामाजिक और आर्थिक रूप से गहरा भेदभाव सहन करना पड़ता था। भीमराव आम्बेडकर के पूर्वज लंबे समय से ब्रिटिश ईस्ट इंडिया कंपनी की सेना में कार्यरत रहे थे और उनके पिता रामजी सकपाल, भारतीय सेना की महू छावनी में सेवारत थे तथा यहां काम करते हुये वे सूबेदार के पद तक पहुँचे थे। उन्होंने मराठी और अंग्रेजी में औपचारिक शिक्षा प्राप्त की थी।
अपनी जाति के कारण बालक भीम को सामाजिक प्रतिरोध का सामना करना पड़ रहा था। विद्यालयी पढ़ाई में सक्षम होने के बावजूद छात्र भीमराव को छुआछूत के कारण अनेक प्रकार की कठनाइयों का सामना करना पड़ता था। 7 नवम्बर 1900 को रामजी सकपाल ने सातारा की गवर्न्मेण्ट हाइस्कूल में अपने बेटे भीमराव का नाम भिवा रामजी आंबडवेकर दर्ज कराया। उनके बचपन का नाम 'भिवा' था। आम्बेडकर का मूल उपनाम सकपाल की बजाय आंबडवेकर लिखवाया था, जो कि उनके आंबडवे गाँव से संबंधित था। क्योंकी कोकण प्रांत के लोग अपना उपनाम गाँव के नाम से रखते थे, अतः आम्बेडकर के आंबडवे गाँव से आंबडवेकर उपनाम स्कूल में दर्ज करवाया गया। बाद में एक देवरुखे ब्राह्मण शिक्षक कृष्णा केशव आम्बेडकर जो उनसे विशेष स्नेह रखते थे, ने उनके नाम से 'आंबडवेकर' हटाकर अपना सरल 'आम्बेडकर' उपनाम जोड़ दिया। तब से आज तक वे आम्बेडकर नाम से जाने जाते हैं।
रामजी सकपाल परिवार के साथ बंबई (अब मुंबई) चले आये। अप्रैल 1906 में, जब भीमराव लगभग 15 वर्ष आयु के थे, तो नौ साल की लड़की रमाबाई से उनकी शादी कराई गई थी। तब वे पाँचवी अंग्रेजी कक्षा पढ़ रहे थे। उन दिनों भारत में बाल-विवाह का प्रचलन था।
प्राथमिक शिक्षा
आम्बेडकर ने सातारा नगर में राजवाड़ा चौक पर स्थित शासकीय हाईस्कूल (अब प्रतापसिंह हाईस्कूल) में 7 नवंबर 1900 को अंग्रेजी की पहली कक्षा में प्रवेश लिया। इसी दिन से उनके शैक्षिक जीवन का आरम्भ हुआ था, इसलिए 7 नवंबर को महाराष्ट्र में विद्यार्थी दिवस रूप में मनाया जाता हैं। उस समय उन्हें 'भिवा' कहकर बुलाया जाता था। स्कूल में उस समय 'भिवा रामजी आम्बेडकर' यह उनका नाम उपस्थिति पंजिका में क्रमांक - 1914 पर अंकित था। जब वे अंग्रेजी चौथी कक्षा की परीक्षा उत्तीर्ण हुए, तब क्योंकि यह अछूतों में असामान्य बात थी, इसलिए भीमराव की इस सफलता को अछूतों के बीच सार्वजनिक समारोह के रूप में मनाया गया, और उनके परिवार के मित्र एवं लेखक दादा केलुस्कर द्वारा स्वलिखित 'बुद्ध की जीवनी' उन्हें भेंट दी गयी। इसे पढकर उन्होंने पहली बार गौतम बुद्ध व बौद्ध धर्म को जाना एवं उनकी शिक्षा से प्रभावित हुए।
माध्यमिक शिक्षा
1897 में, आम्बेडकर का परिवार मुंबई चला गया जहां उन्होंने एल्फिंस्टोन रोड पर स्थित शासकीय हाईस्कूल में आगे कि शिक्षा प्राप्त की।
बॉम्बे विश्वविद्यालय में स्नातक अध्ययन
1907 में, उन्होंने अपनी मैट्रिक परीक्षा उत्तीर्ण की और अगले वर्ष उन्होंने एल्फिंस्टन कॉलेज में प्रवेश किया, जो कि बॉम्बे विश्वविद्यालय से संबद्ध था। इस स्तर पर शिक्षा प्राप्त करने वाले अपने समुदाय से वे पहले व्यक्ति थे।
1912 तक, उन्होंने बॉम्बे विश्वविद्यालय से अर्थशास्त्र और राजनीतिक विज्ञान में कला स्नातक (बी॰ए॰) प्राप्त की, और बड़ौदा राज्य सरकार के साथ काम करने लगे। उनकी पत्नी ने अभी अपने नये परिवार को स्थानांतरित कर दिया था और काम शुरू किया जब उन्हें अपने बीमार पिता को देखने के लिए मुंबई वापस लौटना पड़ा, जिनका 2 फरवरी 1913 को निधन हो गया।
कोलंबिया विश्वविद्यालय में स्नातकोत्तर अध्ययन
1913 में, आम्बेडकर 22 वर्ष की आयु में संयुक्त राज्य अमेरिका चले गए जहां उन्हें सयाजीराव गायकवाड़ तृतीय (बड़ौदा के गायकवाड़) द्वारा स्थापित एक योजना के अंतर्गत न्यूयॉर्क नगर स्थित कोलंबिया विश्वविद्यालय में स्नातकोत्तर शिक्षा के अवसर प्रदान करने के लिए तीन वर्ष के लिए 11.50 डॉलर प्रति माह बड़ौदा राज्य की छात्रवृत्ति प्रदान की गई थी। वहां पहुँचने के तुरन्त बाद वे लिविंगस्टन हॉल में पारसी मित्र नवल भातेना के साथ बस गए। जून 1915 में उन्होंने अपनी कला स्नातकोत्तर (एम॰ए॰) परीक्षा पास की, जिसमें अर्थशास्त्र प्रमुख विषय, और समाजशास्त्र, इतिहास, दर्शनशास्त्र और मानव विज्ञान यह अन्य विषय थे। उन्होंने स्नातकोत्तर के लिए प्राचीन भारतीय वाणिज्य (Ancient Indian Commerce) विषय पर शोध कार्य प्रस्तुत किया। आम्बेडकर जॉन डेवी और लोकतंत्र पर उनके काम से प्रभावित थे।
1916 में, उन्हें अपना दूसरा शोध कार्य, भारत का राष्ट्रीय लाभांश - एक ऐतिहासिक और विश्लेषणात्मक अध्ययन (National Dividend of India - A Historical and Analytical Study) के लिए दूसरी कला स्नातकोत्तर प्रदान की गई, और अन्ततः उन्होंने लंदन की राह ली। 1916 में अपने तीसरे शोध कार्य ब्रिटिश भारत में प्रांतीय वित्त का विकास (Evolution of Provincial Finance in British India) के लिए अर्थशास्त्र में पीएचडी प्राप्त की, अपने शोध कार्य को प्रकाशित करने के बाद १९२७ में अधिकृत रुप से पीएचडी प्रदान की गई। ९ मई को, उन्होंने मानव विज्ञानी अलेक्जेंडर गोल्डनवेइज़र द्वारा आयोजित एक सेमिनार में भारत में जातियां: उनकी प्रणाली, उत्पत्ति और विकास नामक एक शोध पत्र प्रस्तुत किया, जो उनका पहला प्रकाशित पत्र था। ३ वर्ष तक की अवधि के लिये मिली हुई छात्रवृत्ति का उपयोग उन्होंने केवल दो वर्षों में अमेरिका में पाठ्यक्रम पूरा करने में किया और १९१६ में वे लंदन गए।
लंदन स्कूल ऑफ इकोनॉमिक्स में स्नातकोत्तर अध्ययन
अक्टूबर 1916 में, ये लंदन चले गये और वहाँ उन्होंने ग्रेज़ इन में बैरिस्टर कोर्स (विधि अध्ययन) के लिए प्रवेश लिया, और साथ ही लंदन स्कूल ऑफ़ इकोनॉमिक्स में भी प्रवेश लिया जहां उन्होंने अर्थशास्त्र की डॉक्टरेट (Doctorate) थीसिस पर काम करना शुरू किया। जून 1917 में, विवश होकर उन्हें अपना अध्ययन अस्थायी तौरपर बीच में ही छोड़ कर भारत लौट आए क्योंकि बड़ौदा राज्य से उनकी छात्रवृत्ति समाप्त हो गई थी। लौटते समय उनके पुस्तक संग्रह को उस जहाज से अलग जहाज पर भेजा गया था जिसे जर्मन पनडुब्बी के टारपीडो द्वारा डुबो दिया गया। ये प्रथम विश्व युद्ध का काल था। उन्हें चार साल के भीतर अपने थीसिस के लिए लंदन लौटने की अनुमति मिली। बड़ौदा राज्य के सेना सचिव के रूप में काम करते हुये अपने जीवन में अचानक फिर से आये भेदभाव से डॉ॰ भीमराव आम्बेडकर निराश हो गये और अपनी नौकरी छोड़ एक निजी ट्यूटर और लेखाकार के रूप में काम करने लगे। यहाँ तक कि उन्होंने अपना परामर्श व्यवसाय भी आरम्भ किया जो उनकी सामाजिक स्थिति के कारण विफल रहा। अपने एक अंग्रेज जानकार मुंबई के पूर्व राज्यपाल लॉर्ड सिडनेम के कारण उन्हें मुंबई के सिडनेम कॉलेज ऑफ कॉमर्स एंड इकोनोमिक्स मे राजनीतिक अर्थव्यवस्था के प्रोफेसर के रूप में नौकरी मिल गयी। १९२० में कोल्हापुर के शाहू महाराज, अपने पारसी मित्र के सहयोग और कुछ निजी बचत के सहयोग से वो एक बार फिर से इंग्लैंड वापस जाने में सफ़ल हो पाए तथा 1921 में विज्ञान स्नातकोत्तर (एम॰एससी॰) प्राप्त की, जिसके लिए उन्होंने 'प्रोवेन्शियल डीसेन्ट्रलाईज़ेशन ऑफ इम्पीरियल फायनेन्स इन ब्रिटिश इण्डिया' (ब्रिटिश भारत में शाही अर्थ व्यवस्था का प्रांतीय विकेंद्रीकरण) खोज ग्रन्थ प्रस्तुत किया था।  1922 में, उन्हें ग्रेज इन ने बैरिस्टर-एट-लॉज डिग्री प्रदान की और उन्हें ब्रिटिश बार में बैरिस्टर के रूप में प्रवेश मिल गया। 1923 में, उन्होंने अर्थशास्त्र में डी॰एससी॰ (डॉक्टर ऑफ साईंस) उपाधि प्राप्त की। उनकी थीसिस "दी प्राब्लम आफ दि रुपी: इट्स ओरिजिन एंड इट्स सॉल्यूशन" (रुपये की समस्या: इसकी उत्पत्ति और इसका समाधान) पर थी। लंदन का अध्ययन पूर्ण कर भारत वापस लौटते हुये भीमराव आम्बेडकर तीन महीने जर्मनी में रुके, जहाँ उन्होंने अपना अर्थशास्त्र का अध्ययन, बॉन विश्वविद्यालय में जारी रखा। किंतु समय की कमी से वे विश्वविद्यालय में अधिक नहीं ठहर सकें। उनकी तीसरी और चौथी डॉक्टरेट्स (एलएल॰डी॰, कोलंबिया विश्वविद्यालय, 1952 और डी॰लिट॰, उस्मानिया विश्वविद्यालय, 1953) सम्मानित उपाधियाँ थीं।
छुआछूत के विरुद्ध संघर्ष
आम्बेडकर ने कहा था "छुआछूत गुलामी से भी बदतर है।" आम्बेडकर बड़ौदा के रियासत राज्य द्वारा शिक्षित थे, अतः उनकी सेवा करने के लिए बाध्य थे। उन्हें महाराजा गायकवाड़ का सैन्य सचिव नियुक्त किया गया, लेकिन जातिगत भेदभाव के कारण कुछ ही समय में उन्हें यह नौकरी छोड़नी पडी। उन्होंने इस घटना को अपनी आत्मकथा, वेटिंग फॉर अ वीजा में वर्णित किया। इसके बाद, उन्होंने अपने बढ़ते परिवार के लिए जीविका साधन खोजने के पुनः प्रयास किये, जिसके लिये उन्होंने लेखाकार के रूप में, व एक निजी शिक्षक के रूप में भी काम किया, और एक निवेश परामर्श व्यवसाय की स्थापना की, किन्तु ये सभी प्रयास तब विफल हो गये जब उनके ग्राहकों ने जाना कि ये अछूत हैं। 1918 में, ये मुंबई में सिडेनहम कॉलेज ऑफ कॉमर्स एंड इकोनॉमिक्स में राजनीतिक अर्थशास्त्र के प्रोफेसर बने। हालांकि वे छात्रों के साथ सफल रहे, फिर भी अन्य प्रोफेसरों ने उनके साथ पानी पीने के बर्तन साझा करने पर विरोध किया।
भारत सरकार अधिनियम 1919, तैयार कर रही साउथबरो समिति के समक्ष, भारत के एक प्रमुख विद्वान के तौर पर आम्बेडकर को साक्ष्य देने के लिये आमंत्रित किया गया। इस सुनवाई के दौरान, आम्बेडकर ने दलितों और अन्य धार्मिक समुदायों के लिये पृथक निर्वाचिका और आरक्षण देने की वकालत की। १९२० में, बंबई से, उन्होंने साप्ताहिक मूकनायक के प्रकाशन की शुरूआत की। यह प्रकाशन शीघ्र ही पाठकों मे लोकप्रिय हो गया, तब आम्बेडकर ने इसका प्रयोग रूढ़िवादी हिंदू राजनेताओं व जातीय भेदभाव से लड़ने के प्रति भारतीय राजनैतिक समुदाय की अनिच्छा की आलोचना करने के लिये किया। उनके दलित वर्ग के एक सम्मेलन के दौरान दिये गये भाषण ने कोल्हापुर राज्य के स्थानीय शासक शाहू चतुर्थ को बहुत प्रभावित किया, जिनका आम्बेडकर के साथ भोजन करना रूढ़िवादी समाज मे हलचल मचा गया।
सन 1925 में, उन्हें बंबई प्रेसीडेंसी समिति में सभी यूरोपीय सदस्यों वाले साइमन कमीशन में काम करने के लिए नियुक्त किया गया। इस आयोग के विरोध में भारत भर में विरोध प्रदर्शन हुये। जहां इसकी रिपोर्ट को अधिकतर भारतीयों द्वारा अनदेखा कर दिया गया, आम्बेडकर ने अलग से भविष्य के संवैधानिक सुधारों के लिये सिफारिश लिखकर भेजीं।
द्वितीय आंग्ल-मराठा युद्ध के अन्तर्गत 1 जनवरी 1818 को हुई कोरेगाँव की लड़ाई के दौरान मारे गये भारतीय महार सैनिकों के सम्मान में आम्बेडकर ने 1 जनवरी 1927 को कोरेगाँव विजय स्मारक (जयस्तंभ) में एक समारोह आयोजित किया। यहाँ महार समुदाय से संबंधित सैनिकों के नाम संगमरमर के एक शिलालेख पर खुदवाये गये तथा कोरेगाँव को दलित स्वाभिमान का प्रतीक बनाया।
सन 1927 तक, डॉ॰ आम्बेडकर ने छुआछूत के विरुद्ध एक व्यापक एवं सक्रिय आंदोलन आरम्भ करने का निर्णय किया। उन्होंने सार्वजनिक आंदोलनों, सत्याग्रहों और जलूसों के द्वारा, पेयजल के सार्वजनिक संसाधन समाज के सभी वर्गों के लिये खुलवाने के साथ ही उन्होनें अछूतों को भी हिंदू मन्दिरों में प्रवेश करने का अधिकार दिलाने के लिये संघर्ष किया। उन्होंने महाड शहर में अछूत समुदाय को भी नगर की चवदार जलाशय से पानी लेने का अधिकार दिलाने कि लिये सत्याग्रह चलाया। 1927 के अंत में सम्मेलन में, आम्बेडकर ने जाति भेदभाव और "छुआछूत" को वैचारिक रूप से न्यायसंगत बनाने के लिए, प्राचीन हिंदू पाठ, मनुस्मृति, जिसके कई पद, खुलकर जातीय भेदभाव व जातिवाद का समर्थन करते हैं, की सार्वजनिक रूप से निंदा की, और उन्होंने औपचारिक रूप से प्राचीन पाठ की प्रतियां जलाईं। 25 दिसंबर 1927 को, उन्होंने हजारों अनुयायियों के नेतृत्व में मनुस्मृति की प्रतियों को जलाया।  इसकी स्मृति में प्रतिवर्ष 25 दिसंबर को मनुस्मृति दहन दिवस के रूप में आम्बेडकरवादियों और हिंदू दलितों द्वारा मनाया जाता है।
दिलदारपुर गाँव, नाथनगर (भागलपुर)
दिलदारपुर नाथनगर, भागलपुर, बिहार स्थित एक गाँव है।
भीमराव आम्बेडकर
छुआछूत के विरुद्ध संघर्ष
1930 में, आम्बेडकर ने तीन महीने की तैयारी के बाद कालाराम मन्दिर सत्याग्रह आरम्भ किया। कालाराम मन्दिर आंदोलन में लगभग 15,000 स्वयंसेवक इकट्ठे हुए, जिससे नाशिक की सबसे बड़ी प्रक्रियाएं हुईं। जुलूस का नेतृत्व एक सैन्य बैंड ने किया था, स्काउट्स का एक बैच, महिलाएं और पुरुष पहली बार भगवान को देखने के लिए अनुशासन, आदेश और दृढ़ संकल्प में चले गए थे। जब वे द्वार तक पहुँचे, तो द्वार ब्राह्मण अधिकारियों द्वारा बंद कर दिए गए।
पूना पैक्ट
अब तक भीमराव आम्बेडकर आज तक की सबसे बडी़ अछूत राजनीतिक हस्ती बन चुके थे। उन्होंने मुख्यधारा के महत्वपूर्ण राजनीतिक दलों की जाति व्यवस्था के उन्मूलन के प्रति उनकी कथित उदासीनता की कटु आलोचना की। आम्बेडकर ने भारतीय राष्ट्रीय कांग्रेस और उसके नेता महात्मा गाँधी की भी आलोचना की, उन्होंने उन पर अछूत समुदाय को एक करुणा की वस्तु के रूप मे प्रस्तुत करने का आरोप लगाया। आम्बेडकर ब्रिटिश शासन की विफलताओं से भी असंतुष्ट थे, उन्होंने अछूत समुदाय के लिये एक ऐसी अलग राजनीतिक पहचान की वकालत की जिसमे कांग्रेस और ब्रिटिश दोनों की ही कोई दखल ना हो। लंदन में 8 अगस्त, 1930 को एक शोषित वर्ग के सम्मेलन यानी प्रथम गोलमेज सम्मेलन के दौरान आम्बेडकर ने अपनी राजनीतिक दृष्टि को दुनिया के सामने रखा, जिसके अनुसार शोषित वर्ग की सुरक्षा उसके सरकार और कांग्रेस दोनों से स्वतंत्र होने में है।
"हमें अपना रास्ता स्वयं बनाना होगा और स्वयं... राजनीतिक शक्ति शोषितो की समस्याओं का निवारण नहीं हो सकती, उनका उद्धार समाज मे उनका उचित स्थान पाने में निहित है। उनको अपना रहने का बुरा तरीका बदलना होगा... उनको शिक्षित होना चाहिए... एक बड़ी आवश्यकता उनकी हीनता की भावना को झकझोरने और उनके अंदर उस दैवीय असंतोष की स्थापना करने की है जो सभी उँचाइयों का स्रोत है।"
आम्बेडकर ने कांग्रेस और गाँधी द्वारा चलाये गये नमक सत्याग्रह की आलोचना की। उनकी अछूत समुदाय मे बढ़ती लोकप्रियता और जन समर्थन के चलते उनको 1931 मे लंदन में होने वाले दूसरे गोलमेज सम्मेलन में भी, भाग लेने के लिए आमंत्रित किया गया। वहाँ उनकी अछूतों को पृथक निर्वाचिका देने के मुद्दे पर गाँधी से तीखी बहस हुई, एवं ब्रिटिश डॉ॰ आम्बेडकर के विचारों से सहमत हुए। धर्म और जाति के आधार पर पृथक निर्वाचिका देने के प्रबल विरोधी गाँधी ने आशंका जताई, कि अछूतों को दी गयी पृथक निर्वाचिका, हिंदू समाज को विभाजित कर देगी। गाँधी को लगता था की, सवर्णों को छुआछूत भूलाने के लिए उनके ह्रदयपरिवर्तन होने के लिए उन्हें कुछ वर्षों की अवधि दी जानी चाहिए, किन्तु यह तर्क गलत सिद्ध हुआ जब सवर्णों हिंदूओं द्वारा पूना सन्धि के कई दशकों बाद भी छुआछूत का नियमित पालन होता रहा।
1932 में जब ब्रिटिशों ने आम्बेडकर के विचारों के साथ सहमति व्यक्त करते हुये अछूतों को पृथक निर्वाचिका देने की घोषणा की। कम्युनल अवार्ड की घोषणा गोलमेज सम्मेलन में हुए विचार विमर्श का ही परिणाम था। इस समझौते के तहत आम्बेडकर द्वारा उठाई गई राजनैतिक प्रतिनिधित्व की मांग को मानते हुए पृथक निर्वाचिका में दलित वर्ग को दो वोटों का अधिकार प्रदान किया गया। इसके अंतर्गत एक वोट से दलित अपना प्रतिनिधि चुन सकते थे व दूसरी वोट से सामान्य वर्ग का प्रतिनिधि चुनने की आजादी थी। इस प्रकार दलित प्रतिनिधि केवल दलितों की ही वोट से चुना जाना था। इस प्रावधान से अब दलित प्रतिनिधि को चुनने में सामान्य वर्ग का कोई दखल शेष नहीं रहा था। लेकिन वहीं दलित वर्ग अपनी दूसरी वोट का इस्तेमाल करते हुए सामान्य वर्ग के प्रतिनिधि को चुनने से अपनी भूमिका निभा सकता था। ऐसी स्थिति में दलितों द्वारा चुना गया दलित उम्मीदवार दलितों की समस्या को अच्छी तरह से तो रख सकता था किन्तु गैर उम्मीदवार के लिए यह जरूरी नहीं था कि उनकी समस्याओं के समाधान का प्रयास भी करता।
गाँधी इस समय पूना की येरवडा जेल में थे। कम्युनल एवार्ड की घोषणा होते ही गाँधी ने पहले तो प्रधानमंत्री को पत्र लिखकर इसे बदलवाने की मांग की। लेकिन जब उनको लगा कि उनकी मांग पर कोई अमल नहीं किया जा रहा है तो उन्होंने मरण व्रत रखने की घोषणा कर दी। तभी आम्बेडकर ने कहा कि "यदि गाँधी देश की स्वतंत्रता के लिए यह व्रत रखता तो अच्छा होता, लेकिन उन्होंने दलित लोगों के विरोध में यह व्रत रखा है, जो बेहद अफसोसजनक है। जबकि भारतीय ईसाइयो, मुसलमानों और सिखों को मिले इसी (पृथक निर्वाचन के) अधिकार को लेकर गाँधी की ओर से कोई आपत्ति नहीं आई।" उन्होंने यह भी कहा कि गाँधी कोई अमर व्यक्ति नहीं हैं। भारत में न जाने कितने ऐसे लोगों ने जन्म लिया और चले गए। आम्बेडकर ने कहा कि गाँधी की जान बचाने के लिए वह दलितों के हितों का त्याग नहीं कर सकते। अब मरण व्रत के कारण गाँधी की तबियत लगातार बिगड रही थी। गाँधी के प्राणों पर भारी संकट आन पड़ा। और पूरा हिंदू समाज आम्बेडकर का विरोधी बन गया।
देश में बढ़ते दबाव को देख आम्बेडकर 24 सितम्बर 1932 को शाम पांच बजे येरवडा जेल पहुँचे। यहां गाँधी और आम्बेडकर के बीच समझौता हुआ, जो बाद में पूना पैक्ट के नाम से जाना गया। इस समझौते मे आम्बेडकर ने दलितों को कम्यूनल अवॉर्ड में मिले पृथक निर्वाचन के अधिकार को छोड़ने की घोषणा की। लेकिन इसके साथ हीं कम्युनल अवार्ड से मिली 78 आरक्षित सीटों की बजाय पूना पैक्ट में आरक्षित सीटों की संख्या बढ़ा कर 148 करवा ली। इसके साथ ही अछूत लोगो के लिए प्रत्येक प्रांत मे शिक्षा अनुदान मे पर्याप्त राशि नियत करवाईं और सरकारी नौकरियों से बिना किसी भेदभाव के दलित वर्ग के लोगों की भर्ती को सुनिश्चित किया और इस तरह से आम्बेडकर ने महात्मा गाँधी की जान बचाई। आम्बेडकर इस समझौते से असमाधानी थे, उन्होंने गाँधी के इस अनशन को अछूतों को उनके राजनीतिक अधिकारों से वंचित करने और उन्हें उनकी माँग से पीछे हटने के लिये दवाब डालने के लिये गाँधी द्वारा खेला गया एक नाटक करार दिया। 1942 में आम्बेडकर ने इस समझौते का धिक्कार किया, ‘स्टेट ऑफ मायनॉरिटी’ इस ग्रंथ में भी पूना पैक्ट संबंधी नाराजगी व्यक्त की हैं। भारतीय रिपब्लिकन पार्टी द्वारा भी इससे पहले कई बार धिक्कार सभाएँ हुई हैं।
राजनीतिक जीवन
आम्बेडकर का राजनीतिक कैरियर 1926 में शुरू हुआ और 1956 तक वो राजनीतिक क्षेत्र में विभिन्न पदों पर रहे। दिसंबर 1926 में, बॉम्बे के गवर्नर ने उन्हें बॉम्बे विधान परिषद के सदस्य के रूप में नामित किया; उन्होंने अपने कर्तव्यों को गंभीरता से लिया, और अक्सर आर्थिक मामलों पर भाषण दिये। वे 1936 तक बॉम्बे लेजिस्लेटिव काउंसिल के सदस्य थे।
13 अक्टूबर 1935 को, आम्बेडकर को सरकारी लॉ कॉलेज का प्रधानाचार्य नियुक्त किया गया और इस पद पर उन्होने दो वर्षो तक कार्य किया। उन्होंने दिल्ली विश्वविद्यालय के रामजस कॉलेज के संस्थापक श्री राय केदारनाथ की मृत्यु के बाद इस कॉलेज के गवर्निंग बॉडी के अध्यक्ष के रूप में भी कार्य किया। आम्बेडकर बंबई(अब मुंबई) में बस गये, उन्होंने यहाँ एक तीन मंजिला बडे़ घर 'राजगृह' का निर्माण कराया, जिसमें उनके निजी पुस्तकालय में 50,000 से अधिक पुस्तकें थीं, तब यह दुनिया का सबसे बड़ा निजी पुस्तकालय था। इसी वर्ष 27 मई 1935 को उनकी पत्नी रमाबाई की एक लंबी बीमारी के बाद मृत्यु हो गई। रमाबाई अपनी मृत्यु से पहले तीर्थयात्रा के लिये पंढरपुर जाना चाहती थीं पर आम्बेडकर ने उन्हे इसकी इजाज़त नहीं दी। आम्बेडकर ने कहा की उस हिन्दू तीर्थ में जहाँ उनको अछूत माना जाता है, जाने का कोई औचित्य नहीं है, इसके बजाय उन्होंने उनके लिये एक नया पंढरपुर बनाने की बात कहीं।
1936 में, आम्बेडकर ने स्वतंत्र लेबर पार्टी की स्थापना की, जो 1937 में केन्द्रीय विधान सभा चुनावों मे 13 सीटें जीती। आम्बेडकर को बॉम्बे विधान सभा के विधायक के रूप में चुना गया था। वह 1942 तक विधानसभा के सदस्य रहे और इस दौरान उन्होंने बॉम्बे विधान सभा में विपक्ष के नेता के रूप में भी कार्य किया।
इसी वर्ष आम्बेडकर ने 15 मई 1936 को अपनी पुस्तक 'एनीहिलेशन ऑफ कास्ट' (जाति प्रथा का विनाश) प्रकाशित की, जो उनके न्यूयॉर्क में लिखे एक शोधपत्र पर आधारित थी। इस पुस्तक में आम्बेडकर ने हिंदू धार्मिक नेताओं और जाति व्यवस्था की जोरदार आलोचना की। उन्होंने अछूत समुदाय के लोगों को गाँधी द्वारा रचित शब्द हरिजन पुकारने के कांग्रेस के फैसले की कडी निंदा की। बाद में, 1955 के बीबीसी साक्षात्कार में, उन्होंने गाँधी पर उनके गुजराती भाषा के पत्रों में जाति व्यवस्था का समर्थन करना तथा अंग्रेजी भाषा पत्रों में जाति व्यवस्था का विरोध करने का आरोप लगाया।
ऑल इंडिया शेड्यूल्ड कास्ट्स फेडरेशन एक सामाजिक-राजनीतिक संगठन था जिसकी स्थापना दलित समुदाय के अधिकारों के लिए अभियान चलाने के लिए 1942 में आम्बेडकर द्वारा की गई थी। वर्ष 1942 से 1946 के दौरान, आम्बेडकर ने रक्षा सलाहकार समिति और वाइसराय की कार्यकारी परिषद में श्रम मंत्री के रूप में सेवारत रहे।
आम्बेडकर ने भारत की आज़ादी की लड़ाई में सक्रिय रूप से हिस्सा लिया था।
पाकिस्तान की मांग कर रहे मुस्लिम लीग के लाहौर रिज़ोल्यूशन (1940) के बाद, आम्बेडकर ने "थॉट्स ऑन पाकिस्तान नामक 400 पृष्ठों वाला एक पुस्तक लिखा, जिसने अपने सभी पहलुओं में "पाकिस्तान" की अवधारणा का विश्लेषण किया। इसमें उन्होंने मुस्लिम लीग की मुसलमानों के लिए एक अलग देश पाकिस्तान की मांग की आलोचना की। साथ ही यह तर्क भी दिया कि हिंदुओं को मुसलमानों के पाकिस्तान का स्वीकार करना चाहिए। उन्होंने प्रस्तावित किया कि मुस्लिम और गैर-मुस्लिम बहुमत वाले हिस्सों को अलग करने के लिए पंजाब और बंगाल की प्रांतीय सीमाओं को फिर से तैयार किया जाना चाहिए। उन्होंने सोचा कि मुसलमानों को प्रांतीय सीमाओं को फिर से निकालने के लिए कोई आपत्ति नहीं हो सकती है। अगर उन्होंने किया, तो वे काफी "अपनी मांग की प्रकृति को समझ नहीं पाए"। विद्वान वेंकट ढलीपाल ने कहा कि थॉट्स ऑन पाकिस्तान ने "एक दशक तक भारतीय राजनीति को रोका"। इसने मुस्लिम लीग और भारतीय राष्ट्रीय कांग्रेस के बीच संवाद के पाठ्यक्रम को निर्धारित किया, जो भारत के विभाजन के लिए रास्ता तय कर रहा था। हालांकि वे मोहम्मद अली जिन्नाह और मुस्लिम लीग की विभाजनकारी सांप्रदायिक रणनीति के घोर आलोचक थे पर उन्होने तर्क दिया कि हिंदुओं और मुसलमानों को पृथक कर देना चाहिए और पाकिस्तान का गठन हो जाना चाहिये क्योकि एक ही देश का नेतृत्व करने के लिए, जातीय राष्ट्रवाद के चलते देश के भीतर और अधिक हिंसा पनपेगी। उन्होंने हिंदू और मुसलमानों के सांप्रदायिक विभाजन के बारे में अपने विचार के पक्ष मे ऑटोमोन साम्राज्य और चेकोस्लोवाकिया के विघटन जैसी ऐतिहासिक घटनाओं का उल्लेख किया। उन्होंने पूछा कि क्या पाकिस्तान की स्थापना के लिये पर्याप्त कारण मौजूद थे? और सुझाव दिया कि हिंदू और मुसलमानों के बीच के मतभेद एक कम कठोर कदम से भी मिटाना संभव हो सकता था। उन्होंने लिखा है कि पाकिस्तान को अपने अस्तित्व का औचित्य सिद्ध करना चाहिये। कनाडा जैसे देशों मे भी सांप्रदायिक मुद्दे हमेशा से रहे हैं पर आज भी अंग्रेज और फ्रांसीसी एक साथ रहते हैं, तो क्या हिन्दू और मुसलमान भी साथ नहीं रह सकते। उन्होंने चेताया कि दो देश बनाने के समाधान का वास्तविक क्रियान्वयन अत्यंत कठिनाई भरा होगा। विशाल जनसंख्या के स्थानान्तरण के साथ सीमा विवाद की समस्या भी रहेगी। भारत की स्वतंत्रता के बाद होने वाली हिंसा को ध्यान में रख कर की गई यह भविष्यवाणी सही थी।
"व्हॉट काँग्रेस एंड गाँधी हैव डन टू द अनटचेबल्स?" (काँग्रेस और गाँधी ने अछूतों के लिये क्या किया?) इस किताब के साथ, आम्बेडकर ने गाँधी और कांग्रेस दोनो पर अपने हमलों को तीखा कर दिया, उन्होंने उन पर ढोंग करने का आरोप लगाया।
आम्बेडकर दो बार भारतीय संसद के ऊपरी सदन राज्य सभा में महाराष्ट्र का प्रतिनिधित्व करने वाले भारत की संसद के सदस्य बने थे। राज्यसभा सदस्य के रूप में उनका पहला कार्यकाल 3 अप्रैल 1952 से 2 अप्रैल 1956 के बीच था, और उनका दूसरा कार्यकाल 3 अप्रैल 1956 से 2 अप्रैल 1962 तक आयोजित किया जाना था, लेकिन कार्यकाल समाप्त होने से पहले, 6 दिसंबर 1956 को उनका निधन हो गया।
30 सितंबर 1956 को, आम्बेडकर ने "अनुसूचित जाति महासंघ" को खारिज करके "रिपब्लिकन पार्टी ऑफ़ इंडिया" की स्थापना की घोषणा की थी, लेकिन पार्टी के गठन से पहले, 6 दिसंबर 1956 को उनका निधन हो गया। उसके बाद, उनके अनुयायियों और कार्यकर्ताओं ने इस पार्टी के गठन की योजना बनाई। पार्टी की स्थापना के लिए 1 अक्टूबर 1957 को प्रेसीडेंसी की एक बैठक नागपुर में आयोजित की गई थी। इस बैठक में एन॰ शिवराज, यशवंत आम्बेडकर, पी॰ टी॰ बोराले, ए॰ जी॰ पवार, दत्ता कट्टी, डी॰ ए॰ रूपवते उपस्थित थे। 3 अक्टूबर 1957 को रिपब्लिकन पार्टी ऑफ इंडिया का गठन किया गया और एन॰ शिवराज को पार्टी के अध्यक्ष के रूप में चुना गया था।
आम्बेडकर ने अपनी पुस्तक हू वर द शुद्राज़? (शुद्र कौन थे?) के द्वारा हिंदू जाति व्यवस्था के पदानुक्रम में सबसे नीची जाति यानी शुद्रों के अस्तित्व मे आने की व्याख्या की। उन्होंने इस बात पर भी जोर दिया कि किस तरह से अतिशुद्र (अछूत), शुद्रों से अलग हैं। 1948 में हू वेयर द शुद्राज़? की उत्तरकथा द अनटचेबलस: ए थीसिस ऑन द ओरिजन ऑफ अनटचेबिलिटी (अछूत: छुआछूत के मूल पर एक शोध) में आम्बेडकर ने हिंदू धर्म को लताड़ा। "हिंदू सभ्यता .... जो मानवता को दास बनाने और उसका दमन करने की एक क्रूर युक्ति है और इसका उचित नाम बदनामी होगा। एक सभ्यता के बारे मे और क्या कहा जा सकता है जिसने लोगों के एक बहुत बड़े वर्ग को विकसित किया जिसे... एक मानव से हीन समझा गया और जिसका स्पर्श मात्र प्रदूषण फैलाने का पर्याप्त कारण है?"
आम्बेडकर दक्षिण एशिया के इस्लाम की रीतियों के भी बड़े आलोचक थे। उन्होने भारत विभाजन का तो पक्ष लिया पर मुस्लिमो में व्याप्त बाल विवाह की प्रथा और महिलाओं के साथ होने वाले दुर्व्यवहार की घोर निंदा की। उन्होंने कहा,
बहुविवाह और रखैल रखने के दुष्परिणाम शब्दों में व्यक्त नहीं किये जा सकते जो विशेष रूप से एक मुस्लिम महिला के दुःख के स्रोत हैं। जाति व्यवस्था को ही लें, हर कोई कहता है कि इस्लाम गुलामी और जाति से मुक्त होना चाहिए, जबकि गुलामी अस्तित्व में है और इसे इस्लाम और इस्लामी देशों से समर्थन मिला है। जबकि कुरान में निहित गुलामों के न्याय और मानवीय उपचार के बारे में पैगंबर द्वारा किए गए नुस्खे प्रशंसनीय हैं, इस्लाम में ऐसा कुछ भी नहीं है जो इस अभिशाप के उन्मूलन का समर्थन करता हो। अगर गुलामी खत्म भी हो जाये पर फिर भी मुसलमानों के बीच जाति व्यवस्था रह जायेगी।
उन्होंने लिखा कि मुस्लिम समाज मे तो हिंदू समाज से भी कही अधिक सामाजिक बुराइयां है और मुसलमान उन्हें " भाईचारे " जैसे नरम शब्दों के प्रयोग से छुपाते हैं। उन्होंने मुसलमानो द्वारा अर्ज़ल वर्गों के ख़िलाफ़ भेदभाव जिन्हें " निचले दर्जे का " माना जाता था के साथ ही मुस्लिम समाज में महिलाओं के उत्पीड़न की दमनकारी पर्दा प्रथा की भी आलोचना की। उन्होंने कहा हालाँकि पर्दा हिंदुओं मे भी होता है पर उसे धर्मिक मान्यता केवल मुसलमानों ने दी है। उन्होंने इस्लाम मे कट्टरता की आलोचना की जिसके कारण इस्लाम की नातियों का अक्षरक्ष अनुपालन की बद्धता के कारण समाज बहुत कट्टर हो गया है और उसे को बदलना बहुत मुश्किल हो गया है। उन्होंने आगे लिखा कि भारतीय मुसलमान अपने समाज का सुधार करने में विफल रहे हैं जबकि इसके विपरीत तुर्की जैसे देशों ने अपने आपको बहुत बदल लिया है। "सांप्रदायिकता" से पीड़ित हिंदुओं और मुसलमानों दोनों समूहों ने सामाजिक न्याय की माँग की उपेक्षा की है।
धर्म परिवर्तन की घोषणा
10-12 साल हिन्दू धर्म के अन्तर्गत रहते हुए बाबासाहब आम्बेडकर ने हिन्दू धर्म तथा हिन्दु समाज को सुधारने, समता तथा सम्मान प्राप्त करने के लिए तमाम प्रयत्न किए, परन्तु सवर्ण हिन्दुओं का ह्रदय परिवर्तन न हुआ। उल्टे उन्हें निंदित किया गया और हिन्दू धर्म विनाशक तक कहा गया। उसके बाद उन्होंने कहा था की, “हमने हिन्दू समाज में समानता का स्तर प्राप्त करने के लिए हर तरह के प्रयत्न और सत्याग्रह किए, परन्तु सब निरर्थक सिद्ध हुए। हिन्दू समाज में समानता के लिए कोई स्थान नहीं है।” हिन्दू समाज का यह कहना था कि “मनुष्य धर्म के लिए हैं” जबकि आम्बेडकर का मानना था कि "धर्म मनुष्य के लिए हैं।" आम्बेडकर ने कहा कि ऐसे धर्म का कोई मतलब नहीं जिसमें मनुष्यता का कुछ भी मूल्य नहीं। जो अपने ही धर्म के अनुयायिओं (अछूतों को) को धर्म शिक्षा प्राप्त नहीं करने देता, नौकरी करने में बाधा पहुँचाता है, बात-बात पर अपमानित करता है और यहाँ तक कि पानी तक नहीं मिलने देता ऐसे धर्म में रहने का कोई मतलब नहीं। आम्बेडकर ने हिन्दू धर्म त्यागने की घोषणा किसी भी प्रकार की दुश्मनी व हिन्दू धर्म के विनाश के लिए नहीं की थी बल्कि उन्होंने इसका फैसला कुछ मौलिक सिद्धांतों को लेकर किया जिनका हिन्दू धर्म में बिल्कुल तालमेल नहीं था।
13 अक्टूबर 1935 को नासिक के निकट येवला में एक सम्मेलन में बोलते हुए आम्बेडकर ने धर्म परिवर्तन करने की घोषणा की,